Case ID: 1065456
Sentence 0: Cəzasının ilk 4 (dörd) ilini həbsxanada, qalan hissəsini isə ciddi rejimli cəzaçəkmə müəsisəsində çəkməklə, cəza çəkməsinin başlanğıcı xx xxxxx 2017-ci il tarixdən hesab edilmişdir.İşin halları: Məhkəmənin hökmünə əsasən x1 xx xxxx 2008-ci il tarixdə saat 07 radələrində, tanıdığı və münasibətdə olduğu Lənkəran şəhərinin mərkəzi bazarında zərgərlik fəaliyyəti ilə məşğul olmaqla onunla eyni şəhərdə yaşayan x2 külli miqdar təşkil edən qızıl-zinət əşyalarını və digər əmlakını tamah məqsədilə, həyat və sağlamlıq üçün təhlükəli zorakılıqla basqın edib əldə etmək məqsədilə əvvəlcədən hazırladığı plana əsasən basqında istifadə etmək üçün nəzərdə tutulmuş silah qismində bir ədəd dəstəyi qara rəngli, ümumi uzunluğu 23,4 sm, tiyə hissəsinin uzunluğu 12,2 sm olan təsərrüfat təyinatlı mətbəx bıçağı, 72 sm uzunluğunda, 2,5 sm diametrli metal boru, üzərində iki ədəd göz yeri düzəldilmiş qara rəngli gözlükləri olan maska kimi istifadə olunan papaq, qara rəngli eynək və qara rəngli dəri materialından hazırlanmış qısa barmaqlı əlcək əldə edib x2 yaşadığı ü3 ünvanda yerləşən fərdi yaşayış evinin hasarından qanunsuz keçərək yaşayış sahəsinə girib evin bağlı vəziyyətdə olan giriş qapısının açılmasını gözləmiş, bu zaman sonuncunun anası x3 qapını açaraq evin birinci mərtəbəsində yerləşən mətbəxə düşməsindən istifadə edib, tanınmamaq üçün maskanı başına, əlcəyi əllərinə, eynəyi isə gözünə keçirməklə evin ikinci mərtəbəsinə qalxaraq eyvana daxil olub, orada çarpayıda arxası üstdə yatmış x2 köməksiz vəziyyətindən istifadə edərək onu qəsdən öldürmək üçün hücum edib metal boru ilə başından və bədəninin digər nahiyələrindən vuraraq başın arxaənsə nahiyəsinin əzilmiş yaraları, sağ bazu oynağı və sol almacıq nahiyələrində sıyrıqlar, sol göz qapaqları, sağ bazu oynağı, döş qəfəsinin sağ ön nahiyəsində qançırların əmələ gəlməsinə səbəb olan xəsarətlər yetirdikdən sonra üzərində oturaraq əsas işlək əli olan sol əlində tutduğu mətbəx bıçağı ilə xüsusi amansızlıqla bədəninin müxtəlif nahiyələrinə çoxsaylı zərbələr endirərək, döş qəfəsinin sağ tərəfinə sağ plevra boşluğuna keçən, sağ ağ ciyəri zədələyən 2 ədəd, döş qəfəsinin ön nahiyəsində döş boşluğuna keçməyən 3 ədəd, sağ bazu, sağ qulaq seyvanı, sol əl nahiyələrinin kəsilmiş-deşilmiş yaraları, ümumilikdə dərəcəsinə görə həyat üçün təhlükəli olan sağlamlığa ağır zərər vurmaya aid xəsarətlər yetirməklə x2 quldurluqla əlaqədar qəsdən öldürmüş, sonuncunun qışqırıq səsinə köməyə gələn anası x3 arxadan yaxınlaşaraq hücumun qarşısını almaq üçün yumruqla ona zərbə vurub başından maskanı çıxarmağa cəhd etdikdə x1 törətdiyi cinayəti gizlətmək üçün təkrarən qəsdən adam öldürmək məqsədilə əlində olan bıçaqla x3nın bədəninin müxtəlif nahiyələrinə zərbələr vuraraq ona baş beynin orta dərəcədə əzilməsi, sol gicgah sümüyünün sınığı, sol gicgah döş sümüyü nahiyəsində iki ədəd yaralar və hemoragik şokla nəticələnən, həyat və sağlamlıq üçün təhlükəli olan sağlamlığa ağır zərər vurmaya aid xəsarətlər yetirmiş, x3nın qışqıraraq qonşuları köməyə çağırması səbəbindən tutulacağından qorxaraq bıçağı, metal borunu və ayağından çıxmış qara rəngli bir tay rezin qaloşu hadisə yerində qoyub zərər çəkmişə məxsus qızıl-zinət əşyalarını və digər əmlakı götürməyə imkan tapmayıb evdən həyətə düşərək başına keçirdiyi papağı və eynəyi çıxarmaqla metal darvaza qapısının sağ hissəsindən qalxıb divardan aşaraq qaçıb hadisə yerindən uzaqlaşmış, x3ya vaxtında göstərilən tibbi yardımla sağ qalması ilə əlaqədar onu qəsdən həyatdan məhrum etməyə yönəlmiş hərəkətlərini iradəsindən asılı olmayan səbəblərə görə başa çatdıra bilməyib iki şəxsi qəsdən öldürməyə cəhd etmişdir.